钦定古今图书集成/明伦汇编/氏族典/第027卷 > 《廖用贤尚友录》 > 熊明遇
## 钦定古今图书集成/明伦汇编/氏族典/第027卷 > 《廖用贤尚友录》 > 熊明遇

按《明外史熊明遇传》：“明遇，字良孺，进贤人。万历二十
九年进士。授长兴知县。四十三年，擢兵科给事中，旋
掌科事，多所论劾。已，上疏极陈时弊，言极危切。亓诗
教以明遇与东林通，出为福建佥事，迁宁夏参议。天
启元年，以尚宝少卿进太仆少卿，寻擢南京右佥都
御史，提督操江。魏忠贤党谋尽逐东林，矫旨革职。未”
几，坐汪文言狱，谪戍贵州平溪卫。《庄烈帝》即位，释还。
崇祯元年起兵部右侍郎，进左迁南京刑部尚书。三
年召拜兵部尚书。疏陈四司宿弊，帝悉采纳。五年致仕。久之，起南京兵部尚书。引疾归。国变后卒。